CELEX: 32019D1924
Language: lt
Date: 1564531200000
Title: Tarybos sprendimas (BUSP) 2019/1924 2019 m. liepos 31 d. dėl Europos Sąjungos ir Malio Respublikos Vyriausybės susitarimo dėl Europos Sąjungos BSGP misijos Malyje (EUCAP Sahel Mali) statuso pasirašymo ir sudarymo

20.11.2019   
               
               
                  LT
               
               
                  Europos Sąjungos oficialusis leidinys
               
               
                  L 299/1
               
            
         TARYBOS SPRENDIMAS (BUSP) 2019/1924
         2019 m. liepos 31 d.
         dėl Europos Sąjungos ir Malio Respublikos Vyriausybės susitarimo dėl Europos Sąjungos BSGP misijos Malyje (EUCAP Sahel Mali) statuso pasirašymo ir sudarymo
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 37 straipsnį kartu su Sutarties dėl Europos Sąjungos veikimo 218 straipsnio 5 ir 6 dalimis,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2014 m. balandžio 15 d. Taryba priėmė Sprendimą 2014/219/BUSP (1) dėl Europos Sąjungos BSGP misijos Malyje (EUCAP Sahel Mali);
                  
               
                     (2)
                  
                  
                     Sprendimo 2014/219/BUSP 9 straipsnyje nustatyta, kad EUCAP Sahel Mali ir jos personalo statusas, atitinkamais atvejais įskaitant privilegijas, imunitetus ir kitas garantijas, būtinas EUCAP Sahel Mali vykdymui ir sklandžiam funkcionavimui, nustatomas susitarimu, sudaromu vadovaujantis Europos Sąjungos sutarties 37 straipsniu ir laikantis Sutarties dėl Europos Sąjungos veikimo 218 straipsnyje numatytos procedūros;
                  
               
                     (3)
                  
                  
                     EUCAP Sahel Mali statusas Malyje buvo nustatytas Tarybos sprendimu 2014/853/BUSP (2) patvirtintu bei Europos Sąjungos ir Malio Respublikos 2014 m. spalio 31 d. sudarytu Europos Sąjungos ir Malio Respublikos susitarimu pasikeičiant laiškais (3) (toliau – susitarimas pasikeičiant laiškais);
                  
               
                     (4)
                  
                  
                     2017 m. birželio 12 d. Taryba suteikė įgaliojimus pradėti derybas su Malio Respublika siekiant sudaryti susitarimą dėl EUCAP Sahel Mali statuso (toliau – susitarimas), kuris pakeistų susitarimą pasikeičiant laiškais;
                  
               
                     (5)
                  
                  
                     susitarimas turėtų būti patvirtintas,
                  
               PRIĖMĖ ŠĮ SPRENDIMĄ:
         
            1 straipsnis
            Sąjungos vardu patvirtinamas Europos Sąjungos ir Malio Respublikos Vyriausybės susitarimas dėl Europos Sąjungos BSGP misijos Malyje (EUCAP Sahel Mali) statuso.
            Susitarimo tekstas pridedamas prie šio sprendimo.
         
         
            2 straipsnis
            Tarybos pirmininkas įgaliojamas paskirti asmenį (-is), įgaliotą (-us) pasirašyti susitarimą, kad jis taptų privalomas Sąjungai.
         
         
            3 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2019 m. liepos 31 d.
            
               
                  Tarybos vardu
               
               
                  Pirmininkas
               
               T. TUPPURAINEN
            
         
         
            (1)  2014 m. balandžio 15 d. Tarybos sprendimas 2014/219/BUSP dėl Europos Sąjungos BSGP misijos Malyje (EUCAP Sahel Mali) (OL L 113, 2014 4 16, p. 21).
         
            (2)  2014 m. spalio 8 d. Tarybos sprendimas 2014/853/BUSP dėl Europos Sąjungos ir Malio Respublikos susitarimo pasikeičiant laiškais dėl Europos Sąjungos BSGP misijos Malyje (EUCAP Sahel Mali) statuso pasirašymo ir sudarymo Sąjungos vardu (OL L 344, 2014 11 29, p. 1).
         
            (3)  Europos Sąjungos ir Malio Respublikos susitarimas pasikeičiant laiškais dėl Europos Sąjungos BSGP misijos Malyje statuso (EUCAP Sahel Mali) (OL L 344, 2014 11 29, p. 3).